Public procurement notice: Additional Information
Published: 2017-05-30
Buyer: Dopravný úrad
Country: SK
Region: SLOVENSKÁ REPUBLIKA
Contract type: Services
Procedure: Open procedure
CPV classification: 72212214 | 72250000: System and support services | 72252000: Computer archiving services | 72253200: Computer systems support services | 72260000: Software-related services
Submission deadline: 2017-06-13
Award criteria: The most economic tender

Technical requirements: Predmetom zadávanej zákazky je vytvorenie, prevádzka a údržba registra železničnej infraštruktúry (ďalej aj ako RINF) Dopravného úradu v zmysle vykonávacieho rozhodnutia Komisie 2014/880/EÚ z 26.11.2014 o spoločných špecifikáciách registra železničnej infraštruktúry a o zrušení vykonávacieho rozhodnutia 2011/633/EÚ v aktuálnom znení a podľa pokynov Železničnej agentúry Európskej únie (ďalej aj ako EUAR), a to na základe dodania príslušnej softvérovej aplikácie a zabezpečenia príslušných prác spočívajúcich v implementácii danej aplikácie v nadväznosti na legislatívne požiadavky a požiadavky verejného obstarávateľa, práce spočívajúce v napĺňaní danej aplikácie.
Minimálna požadovaná úroveň štandardov: zoznam zmluvných partnerov, pre ktorých uchádzač realizoval rovnaký alebo podobný predmet zákazky v oblasti železničnej dopravy, ako je predmet zákazky stanovený v tejto verejnej súťaži v rokoch 2014 až 2016 (t. j. 36 mesiacov pred lehotou na predkladanie ponúk) v minimálnej nepretržitej dĺžke 24 (dvadsaťštyri) mesiacov. Predložený zoznam zmluvných partnerov bude obsahovať názov a sídlo odberateľa, názov predmetu zákazky, stručný opis predmetu zákazky, čas plnenia zmluvy, t. j. od – do (mesiac, rok), zmluvnú cenu v EUR s DPH, tel. č. a meno zamestnanca odberateľa, kde si možno tieto údaje overiť a potvrdenie príslušného odberateľa najmä o výške fakturácie minimálne 40 000 EUR s DPH. Podmienka výšky fakturácie minimálne 40 000 EUR s DPH sa považuje za splnenú aj v prípade, že uchádzač predloží potvrdenie o výške fakturácie aj ako súčet jednotlivých potvrdení jeho odberateľov za stanovené obdobie.
Minimálna požadovaná úroveň štandardov: splnenie podmienok účasti môže uchádzač preukázať jednotným európskym dokumentom pre obstarávanie (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov. Doklady uchádzačov so sídlom mimo územia SR musia byť predložené v pôvodnom jazyku a súčasne musia byť preložené do štátneho jazyka, okrem dokladov predložených v českom jazyku. Ak sa zistí rozdiel v obsahu dokumentov predložených v pôvodnom jazyku a ich prekladu do štátneho jazyka, rozhodujúci bude preklad v štátnom jazyku.
Skupina ako celok musí spĺňať tú istú hodnotu.(za rozhodujúce obdobie predchádzajúcich troch rokov sa považuje obdobie posledných troch rokov končiacim dňom predchádzajúcim dňu odoslania oznámenia do vestníka úradu).
Uchádzač v aktuálnom prípade hodnoty uvedené v cudzej mene prepočíta na Eurá podľa platného kurzu ECB ku dňu 31.12. priemerného kurzu roku ( priemerná hodnota výmenného kurzu cudzej meny voči jednému euru za ukončený rok), ktorého sa údaj týka. V prípade že daný rok ešte nebol ukončený prepočíta sa podľa platného kurzu ECB priemerný mesačný kurz, za mesiac v ktorom došlo k ukončeniu plnenia.
Ak uchádzač nemá sídlo v SR a krajina jeho sídla nevydáva niektoré z dokladov uvedených v bode 3 tejto časti súťažných podkladov možno ich nahradiť ekvivalentnými dokladmi podľa predpisov platných v krajine jeho sídla. Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.